Bolíviában is tombol az erdőtűz | Euronews
Nemcsak Brazíliában, hanem a szomszédos Bolíviában is hatalmas erdőtüzek tombolnak. Az elmúlt napokban ötszázezer hektáron, nagyjából tíz budapestnyi területen égett ki az őserdő. Környezetvédelmi szakemberek szerint több mint ötszáz állatfaj populációja szenvedett jelentős károkat, köztük több veszélyeztetetté is.
Az ország elnöke, Evo Morales bejelentette, hogy kettőzött erővel folytatják a lángok elleni harcot, és egy Boeing 747-es repülőgépet is igényeltek, amely egyszerre hetvenezer liter vizet tud az égő fákra zúdítani.
A tüzekért nem csak a szárazság a felelős, sok gazda szándékosan gyújtja fel az erdő egy részét, hogy aztán haszonnövényekkel vesse be a tápanyagokban gazdag hamuval borított földet.